Helikopterrel és búvárokkal kerestek egy Dunába esett nőt, de már régen otthon volt
Az eset Németországban történt, a nő egyszerűen kiúszott a partra.
Nagy erőkkel kutattak Németországban csaknem egy napon át a Dunában egy nő után, miközben ő már régen otthon volt - adta hírül vasárnap a rendőrség.

A 31 éves nő Neu-Ulmnál még pénteken este beleejtette telefonját a folyóba és utána ugrott. A rendőrség eltűntnek minősítette, majd egyebek közt hangradarral felszerelt hajóval, helikopterrel, búvárokkal kutatott utána és csak szombaton este fújta le az akciót.

Kiderült, hogy a nő otthonában van teljes épségben, mivel még pénteken kiúszott a Dunából és hazament.

A témában a másik nagy klasszikust itt olvashatja:

  Önmagát kereste egy nő Izlandon

  Önmagát kereste egy nő Izlandon félszáz emberrel anélkül, hogy tudta volna, ő az eltűnt személy, aki után csapatostul kutat.
Duna vízbe esett személy Németország vízbe esett mobil